钦定古今图书集成/明伦汇编/人事典/第017卷 > 《楼英医学纲目》 > 《臂痛》
## 钦定古今图书集成/明伦汇编/人事典/第017卷 > 《楼英医学纲目》 > 《臂痛》

按：东垣云：“臂痛有六道经络，以行本经药行其气血
者”，盖以两手伸直其臂，贴身垂下，大指居前，小指居
后而定之，则其臂臑之前廉痛者，属阳明经，以升麻、
白芷、干葛行之。后廉痛者，属太阳经，以槁本、羌活行
之。外廉痛者，属少阳，以柴胡行之。内廉痛者，属厥阴，
以柴胡、青皮行之。内前廉痛者，属太阳，以升麻、白芷、
葱白行之。内后廉痛者。属少阴。以细辛、独活行之。并
用鍼灸法。视其何经而取之也。